प्रेम मनुक्खै दा सारें कोला छैल ते सशक्त जज़्बा ऐ। एह्दे च बी जनानी-मर्दे च फर्क रेहा। मुहब्बत दे सफर इच्च ते ओ बराबर शरीक रेही पर मुहब्बत दे जशनै मगरा ओ इक्कली रेही गेई। इस सफरै मगरा उसी थ्होई बदनामी, अपराध दी भावना डर ते असुरक्षा। फगड़ोई ओह्, मर्द इत्थें बल्लें डोल गै तित्तर होई गेआ। जनानी-मर्द कोला जित्थें उप्पर रेही ओ ही ममता। इस ममता ने जनानी गी केईं बारी ए मौका दित्ता जे ओ अपने इस डूंह्गे समूंदरै च लोकें गी मोती-मानक चुनने दा उंदे दुख गी कलेजे कन्ने लाने दा ते उंदे पर मलम रक्खने दा कम्म करै। इत्थें ओ मसीहा ऐ जियां मदर टैरेसा।